Narınc Məlikova

Narınc Murad qızı Məlikova () — Azərbaycan teatr aktrisası, Azərbaycan SSR əməkdar artisti (1940).

 Həyatı 
Narınc Məlikova 1917-ci ildə Şuşa qəzasının Abdal kəndində (hazırkı Ağdam rayonu) anadan olub. O, səhnə yaradıcılığına həvəskar aktrisa kimi 1931-ci ildə başlayıb. 1932-ci ildə Mirzə Fətəli Axundov adına Bakı Teatr Məktəbinin aktyorluq fakültəsinə qəbul olub. Burada 3-cü kursda təhsil alarkən ailə vəziyyəti ilə bağlı olaraq İrəvan şəhərinə köçüb. Oradakı İrəvan Dövlət Azərbaycan Dram Teatrında çalışıb.

Aktrisa 1936-cı ildə Bakıya gəlib. O, 1936–1939-cu illərdə Səyyar Kolxoz və Sovxoz Teatrının mövsümi truppasında, 1939–1941-ci illərdə Şəmkir Kolxoz və Sovxoz Teatrında işləyib. 1941–1943-cü illərdə Ağdam Kolxoz və Sovxoz Teatrında, 1943–1949 və 1969–1989-cu illərdə Ağdam Dövlət Dram Teatrında fəaliyyət göstərib. 1949-cu ildə Ağdam teatrı bağlananda Narınc Məlikova Füzuli Dövlət Dram Teatrına dəvət alıb və 1952-ci ildə həmin teatr da fəaliyyətini dayandıranadək orada işləyib. Bundan sonra o, Ağdam dram dərnəyində və onun əsasında yaranmış xalq teatrında aktrisalıq edib. 1953-cü ildən 1969-cu ilədək Ağdam mədəniyyət evində bədii rəhbər işləyib.

Narınc Məlikova 1969-cu ildən Azərbaycan Teatr Xadimləri İttifaqının üzvü olub. O, 1990-cı il ilin noyabrında Ağdamda vəfat edib.

 Təltif və mükafatları 
 "Azərbaycan SSR əməkdar artisti" fəxri adı — 23 aprel 1940

 İfa etdiyi əsas rollar 
Ağdam teatrında

 Tamaşa  Müəllif  Rol Sevil  Cəfər Cabbarlı  Sevil və Dilbər Yaşar  Cəfər Cabbarlı  Yaqut və Şərəbanu Aydın  Cəfər Cabbarlı  Gültəkin Oqtay Eloğlu  Cəfər Cabbarlı  Firəngiz Almaz  Cəfər Cabbarlı  Almaz Solğun çiçəklər  Cəfər Cabbarlı  Gülnisə Müsyo Jordan və dərviş Məstəlişah  Mirzə Fətəli Axundov  Şərəfnisə Hacı Qara  Mirzə Fətəli Axundov  Tükəz Xırs quldurbasan  Mirzə Fətəli Axundov  Zalxa Pəri cadu  Əbdürrəhim bəy Haqverdiyev  Səlimə Ər və arvad  Üzeyir Hacıbəyov  Minnət xanım Əsli və Kərəm  Üzeyir Hacıbəyov  Əsli Leyli və Məcnun  Üzeyir Hacıbəyov  Leyli Məşədi İbad  Üzeyir Hacıbəyov  Gülnaz Arşın mal alan  Üzeyir Hacıbəyov  Gülçöhrə Laçın yuvası  Süleyman Sani Axundov  Gövhər xanım və Pəricahan Eşq və intiqam  Süleyman Sani Axundov  Həcər xanım Fərhad və Şirin  Səməd Vurğun  Şirin Vaqif  Səməd Vurğun  Xuraman Xoşbəxtlər  Sabit Rəhman  Maral Bahar  Məmmədhüseyn Təhmasib  Bahar Natəvan  Şövkət Məmmədova  Natəvan Həyat  Mirzə İbrahimov  Həyat Qaçaq Nəbi  Süleyman Rüstəm  Həcər Qatır Məmməd  Zeynal Xəlil  Gülcamal Vicdan  Bəxtiyar Vahabzadə  Bahar müəllimə Qaynana  Məcid Şamxalov  Afət Durna  Süleyman Rüstəm və Səid Rüstəmov  Durna Arvadımın əri  Georgi Xuqayev  Mehri

 İstinadlar 

 Ədəbiyyat 



Kateqoriya:Azərbaycan aktrisaları